Humala
Vaikka humalankasvatuksella ei enää ole Suomessa kaupallista merkitystä, se on edelleen yleinen koristekasvi. Puutarhoissa kasvatetaan sekä emi- että hedekasveja. Lääkekasvina humalaa käytetään sen rauhoittavan ja vatsan toimintaa lisäävän vaikutuksen takia. Kasvia on käytetty myös kuitukasvina kehruussa.
Hohkasammal
Hohkasammal on pystykasvuinen, tanakkaversoinen ja kasvaa kahdesta kahdeksaan senttimetriä korkeaksi. Sen versoista muodostuu hyvin tiheitä patjamaisia kasvustoja. Hohkasammalen lehdissä on onttoja vettä varastoivia soluja. Lajia esiintyy Suomessa Ahvenanmaalla, Etelä-Suomessa, Etelä- ja Pohjois-Hämeessä. Se on yleinen lounaassa.